Comunità montana Valli Aveto, Graveglia e Sturla

A Comunità montana Valli Aveto, Graveglia e Sturla (in zeneise Communitæ montaña de Valladde Aveto, Grægia e Sturla) a l'ea un comprensöio montan da Liguria, inta provinsa de Zena, formou da-i communi de: Borzonasca, Mezzanego, Ne, Rusagni e San Steva d'Aveto.

Pe de disposiçioin collegæ a-a lezze finançiäia do 2011 a communitæ montaña, coscì comme tutte e altre da Liguria, a l'é stæta soppressa co-a Legge Regionale n° 23 di 29 de dexembre do 2010 e in vigô da-o primmo de Mazzo 2011.

L'ente locâ o l'aveiva sede in Borzonasca e l'urtimo seu prexidente, eletto into 2009, l'ea o Marco Bertani.

O territöio da communitæ o l'ea compreiso tra i communi da Vallâ de l'Aveto (Rusagni e San Steva d'Aveto), a Valladda do Grægia (Ne) e a Valladda do Sturla (Borzonasca e Mezzanego).

 Istöia 
L'ente l'ea stæto instituio à seguî de approvaçioin de lezzi regionæ n° 15 e 27 do 1973, emanæ da-a Region da Liguria dapeu de l'instituçion offiçiâ de Communitæ montañe co-a lezze n° 1102 di 3 de dexembre do 1971.

Co-e neuve dispoxiçioin da Legge Regionale n° 6 do 1978 a communitæ montaña a piggiava, drito drito da-a region, e funçioin amministrative in matëia de agricoltua, do sviluppo rurâ, de foreste e de l'antincendio di bòschi.

Co-a discipliña de riordino de communitæ montañe, regolamentæ co-a Legge Regionale n° 24 di 4 de luggio do 2008 e in vigô da-o 1º de zennâ do 2009, a communitæ a piggia delega da-i quattro communi de l'ex Comunità montana Val Petronio comme Casarsa, O Castiggion, Monegia e Sestri Levante inte funçioin amministrative in matëia de agricoltua, do sviluppo rurâ, de foreste e de l'antincendio di bòschi.

Da-o 1º de mazzo do 2011 l'ente montan l'é stæto soppresso co-o transmuâ de deleghe in matëia torna a-a Region e a-i communi interessæ into territöio. A tâ propòxito o Giuseppino Maschio (scindico de Borzonasca) o l'à propòsto inti primmi giorni do mazzo, pe mezo di òrgani de stampa, l'instituçione de unna Union de communi ch'a raggruppe i communi za parte de l'ex ente montan.

 Atri progetti 

 Ligammi esterni 



Categorîa:Giögrafîa da Liguria